અમદાવાદ: ટ્રાફિકની સમસ્યા લોકો માટે માથાના દુઃખાવા સમાન બની ગઈ છે. શહેરીજનો દ્વારા રસ્તા પર આડેધડ પાર્કિંગ થવાના કારણે ટ્રાફિકની સમસ્યા વધતી જાય છે. આ સમસ્યાનું નિવારણ લાવવા ટ્રાફિક પોલીસ અને મ્યુનિ. કોર્પોરેશન દ્વારા વાહનોનાં પાર્કિંગ માટેની જગ્યા નક્કી કરવામાં આવી છે. જેમાં ઉસ્માનપુરા સર્કલ પાસે રિક્ષા સ્ટેન્ડ ૧પ દિવસ પહેલાં બનાવવામાં આવ્યું હતું અને ફૂટપાથ પર રિક્ષા ઊભી રાખવા માટે રિક્ષાનાં ચિત્રો બનાવીને સ્ટેન્ડ બનાવ્યું હતું. જોકે ગઇ કાલે તેની ઉપર પર કાળો કલર લગાવીને રિક્ષા સ્ટેન્ડ ગાયબ કરી દેવામાં આવ્યું છે.